钦定古今图书集成/明伦汇编/氏族典/第504卷 > 《廖用贤尚友录》 > 伏挺
## 钦定古今图书集成/明伦汇编/氏族典/第504卷 > 《廖用贤尚友录》 > 伏挺

按《梁书伏挺传》：“挺字士标。父暅，为豫章内史。挺幼敏，
寤及长，有才思，好属文。高祖义师至，挺迎谒于新林，
引为征东行参军。天监初，除中军参军事，入为尚书
仪曹郎，迁西中郎记室参军。累为晋陵武康令。罢县
还，仍于东郊筑室，不复仕。太清中，客游吴兴。吴郡侯
景乱中卒。子知命先随挺事邵陵王，掌书记。乱中投”
侯景。及景篡位，为中书舍人，景败被执送江陵，于狱
中幽死。挺弟捶，亦有才名，先为邵陵王所引，历为记
室、中记室参军。